**Ministru kabineta noteikumu projekta "Grozījumi Ministru kabineta 2016. gada 15. marta noteikumos Nr. 160 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" īstenošanas noteikumi"  
sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Tiesību akts paredz veikt grozījumus Ministru kabineta 2016. gada 15. marta noteikumos Nr. 160 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" īstenošanas noteikumi" (turpmāk tekstā– Noteikumu projekts), nodrošinot skaidru normatīvo regulējumu neatbilstoši veikto izdevumu atgūšanas procesam 4.2.1.1. specifiskā atbalsta mērķa pasākumā "Veicināt energoefektivitātes paaugstināšanu dzīvojamās ēkās" (turpmāk tekstā- 4.2.1.1. pasākums).  Noteikumu projekts stāsies spēkā pēc tā publicēšanas Latvijas Vēstnesī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 13 un 14. punkts.  Ministru kabineta 2021. gada 21. janvāra sēdes protokola Nr. 8 22. § 3. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | No 2019.gada 10.oktobra līdz 2019.gada 10.decembrim Finanšu ministrijas Eiropas fondu revīzijas departaments kā Revīzijas iestāde (turpmāk tekstā- Revīzijas iestāde) veica 4.2.1.1. pasākuma ietvaros Eiropas Komisijai deklarēto izdevumu pārbaudi (no 2019.gada 1.janvāra līdz 2019.gada 30.jūnijam). Pārbaudes laikā 4.2.1.1. pasākumā tika konstatēti normatīvo aktu pārkāpumi, kuru rezultātā konstatēti neatbilstoši veiktie izdevumi, kā rezultātā piemērojamas finanšu korekcijas. Pēc veiktās pārbaudes AS "Attīstības finanšu institūcija Altum" (turpmāk tekstā- Altum) pieņēma 73 lēmumus par finanšu korekcijām 67 projektos 293 657,33 EUR apmērā. Finanšu korekcijas piemērotas par konstatētajiem iepirkumu pārkāpumiem - sadalītais iepirkums un būvniecības līgumu termiņu pagarināšana. Pārkāpumi tika konstatēti līdz 2020. gada 30.aprīļa grozījumiem Publisko iepirkumu likumā (turpmāk – PIL), ar kuriem PIL 5. pants tika papildināts ar 19. apakšpunktu, kas nosaka: “*Pasūtītājs nepiemēro likumā noteiktās iepirkuma procedūras, […] ja tas tiek slēgts par būvdarbiem, piegādēm vai pakalpojumiem daudzdzīvokļu dzīvojamo ēku energoefektivitātes paaugstināšanas programmas ietvaros, kuru administrē akciju sabiedrība “Attīstības finanšu institūcija Altum”*”.  Pamatojoties uz augstāk minēto, tika sagatavots informatīvais ziņojums “Par neatbilstoši veiktajiem vai neattiecināmajiem izdevumiem, kas radušies no Altum neatkarīgu apstākļu dēļ darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" un to attiecināšanu uz valsts budžeta izdevumiem"” (turpmāk tekstā- Informatīvais ziņojums), kura rezultātā Ministru kabinets lēma attiecināt 4.2.1.1. pasākuma neatbilstoši veiktos izdevumus 293 657.33 EUR apmērā uz valsts budžeta izdevumiem un uzdots kā pienākums Ekonomikas ministrijai (turpmāk tekstā- EM) izstrādāt Ministru kabineta 2016. gada 15. marta noteikumu Nr. 160 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" īstenošanas noteikumi" (turpmāk tekstā- MK noteikumi Nr.160) grozījumu projektu, lai nodrošinātu skaidru normatīvo regulējumu neatbilstoši veikto izdevumu atgūšanas procesam 4.2.1.1. pasākumā. Informatīvais ziņojums tika apstiprināts Ministru kabinetā ar Ministru kabineta 2021. gada 21. janvāra sēdes protokola Nr. 8 22. §.  MK noteikumi Nr. 160 paredz, ka 4.2.1.1. pasākumā Altum atsevišķos pamatotos gadījumos var vērsties Ministru kabinetā un lūgt neatbilstoši veikto izdevumu attiecināšanu uz valsts budžeta izdevumiem (MK noteikumu Nr. 160 70.13. apakšpunkts). Vienlaicīgi Ministru kabineta 2017.gada 18.jūlija noteikumu Nr. 410 “Grozījumi Ministru kabineta 2016. gada 15. marta noteikumos Nr. 160 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" īstenošanas noteikumi"” anotācijā noteikts, ka *Altum veiks visas darbības, lai atgūtu neatbilstoši veiktos izdevumus no dzīvokļu īpašnieku pilnvarotajām personām vai dzīvokļu īpašniekiem. Par neatbilstoši veikto izdevumu attiecināšanu uz valsts budžeta izdevumiem Ministru kabinets lems gadījumos, kad Altum nevarēs atgūt izsniegto atbalstu vai atbalsta atgūšana tiks uzskatīta par neefektīvu līdzekļu izmantošanu, proti, atgūstamā atbalsta apmērs būs mazāks vai vienāds par piedziņas procesa izmaksām. Atbilstoši MK noteikumos Nr. 160 noteiktajam, Altum izstrādāja iekšējo kārtību neatbilstoši veikto izdevumu atgūšanai, saskaņojot ar EM un Finanšu ministriju (turpmāk - FM).*  Lai nodrošinātu skaidru normatīvo regulējumu neatbilstoši veikto izdevumu atgūšanas procesam Noteikumu projekts paredz:   1. **noteikt par pienākumu dzīvokļu īpašniekiem segt neatbilstoši veiktos izdevumus, ja tādi radīsies energoefektivitātes paaugstināšanas pasākumu īstenošanas laikā.**   4.2.1.1.pasākumā gala labuma saņēmēji ir dzīvokļu īpašnieki. Dzīvokļu īpašnieku pilnvarotās personas ir juridiskas personas, kuras dzīvokļu īpašnieku vārdā īsteno energoefektivitātes paaugstināšanas pasākumus, kā arī slēdz līgumus un paraksta ar tiem saistītos darījuma dokumentus par finanšu instrumentu un grantu saņemšanu un izpilda šos līgumus. Neskatoties uz to, ka visbiežāk pārkāpumus, kas rada neatbilstoši veiktos izdevumus, veic pilnvarotās personas, Altum nav juridiska pamata izdevumu atgūšanu tiešā veidā attiecināt uz pilnvarotājām personām, kuras pašas nav atbalsta saņēmēji. Neatbilstoši veiktie izdevumi var rasties energoefektivitātes paaugstināšanas pasākumu īstenošanas laikā nenodrošinot pasākumu īstenošanu atbilstību dažādiem nacionāla un ES līmeņa normatīvajiem aktiem. Detalizēts šādu pārkāpumu uzskaitījums, kā arī piemērojamais soda apmērs norādīts Altum tīmekļa vietnē[[1]](#footnote-1).   1. **noteikt, ka saskaņā ar normatīvo aktu prasībām dzīvokļu īpašniekiem ir jāpieņem lēmums par neatbilstoši veikto izdevumu segšanu.**   Ņemot vērā, ka neatbilstoši veiktos izdevumus sedz dzīvokļu īpašnieki, MK noteikumos Nr. 160 ir jānosaka, ka dzīvokļu īpašniekiem ir jābūt informētiem par šādiem izdevumiem, kā arī jāvienojas par šādu izdevumu segšanu.   1. **precizēt MK noteikumu 70.11. apakšpunktu, nosakot, ka neatbilstoši veikto izdevumu kārtība tiek piemērota tikai dzīvokļu īpašniekiem, kā arī paredzēt, ka Altum izstrādātājā kārtībā tiek noteikta ne tikai neatbilstoši veikto izdevumu atgūšanas, bet arī to piemērošanas kārtība.**   Šādi precizēji nepieciešami, saskaņā ar šajā anotācijā sniegtajiem skaidrojumiem par to, ka neatbilstoši veiktie izdevumi ir atgūstami tikai no dzīvokļu īpašniekiem. Papildus MK noteikumu Nr. 160 70.11. apakšpunktā ir jābūt noteiktam regulējumam, kas paredz, ka daļa neatbilstoši veiktie izdevumi var tik noteikti par neatgūstamiem.   1. **papildināt MK noteikumus Nr. 160 ar normu, kas nosaka neatbilstoši veikto izdevumu rašanās gadījumus.**   Ņemot vērā, ka Informatīvā ziņojuma saskaņošanas laikā 4.2.1.1. pasākuma īstenošanā iesaistītie partneri (apsaimniekotāji, kredītiestādes, būvkomersanti) norādīja, ka tiem nav skaidrs tiesiskais regulējams, kurā ir noteikti gadījumi, kad var rasties neatbilstoši veiktie izdevumi, MK noteikumi Nr. 160 ir jāpapildina ar normu, kas nosaka kādu normatīvo aktu pārkāpumi var radīt neatbilstoši veiktos izdevumus. Papildinājums tika veikts pamatojoties uz Ministru kabineta 2015. gada 8. septembra noteikumos Nr. 517 “Kārtība, kādā ziņo par konstatētajām neatbilstībām un atgūst neatbilstoši veiktos izdevumus Eiropas Savienības struktūrfondu un Kohēzijas fonda ieviešanā 2014.–2020. gada plānošanas periodā” (turpmāk tekstā- MK noteikumi Nr. 517) ietvertajām normām, kas 4.2.1.1.pasākuma gala labuma saņēmējiem nav tieši piemērojamas.   1. **Precizēt MK noteikumu Nr. 160 70.13. apakšpunktu, nenosakot par pienākumu sabiedrībai “Altum” sniegt informāciju Ekonomikas ministrijai reizi pusgadā, attiecīgi līdz 1. februārim un 1. augustam.**   Precizējums nepieciešams administratīvā sloga mazināšanai kā arī lai nodrošinātu sabiedrībai “Altum” un Ekonomikas ministrijai iespēju operatīvi veikt nepieciešamās darbības jautājumos, kas saitīti ar izdevumiem.  Pamatojoties uz iepriekš minēto, Ekonomikas ministrijas ieskatā nav nepieciešamības noteikt par pienākumu sabiedrībai “Altum” sniegt informāciju Ekonomikas ministrijai reizi pusgadā, attiecīgi līdz 1. februārim un 1. augustam, bet gan sniegt informāciju pēc nepieciešamības.   1. **Noteikumu projekts paredz arī izmaiņas 4.2.1.1. pasākuma ietvaros īstenoto finanšu instrumentu vadības maksu noteikšanā un kompensēšanā.**   Ierosināto grozījumu uzdevums ir mazināt administratīvo slogu 4.2.1.1. pasākuma īstenošanā, pārejot no vadības izmaksu kompensācijas uz vadības maksu, kas paredzētu sabiedrības “Altum” maksājuma pieprasījumos CFLA attiecināšanai vadības izdevumus, ievērojot noteiktās robežvērtības, bet nenorādot visus ar 4.2.1.1.pasākuma finanšu instrumentu vadību saistīto izdevumu rēķinus un šo rēķinu proporcionālās daļas sadalījumā pa finanšu instrumentiem.  Būtiskākā atšķirība vadības izdevumu segšanā starp vadības izmaksu kompensēšanu un vadības maksu ir tajā, cik detalizēti ieviesēja institūcijai sabiedrībai “Altum” izdevumu attiecināšanai ir jāpamato un CFLA jāpārbauda vadības izdevumu rašanās.  Eiropas parlamenta un padomes 2013. gada 17. decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (turpmāk – regula Nr. 1303/2013) 42. panta 5. punkts nosaka, ka izmaksas kompensē, atbilstoši izdevumu pamatojumam, bet maksu nosaka atbilstīgi saskaņotai sniegto pakalpojumu cenai. Sabiedrība “Altum” ir izstrādājusi vadības maksas apmēru, pamatojoties uz 4.2.1.1. pasākuma finanšu instrumentu vēsturiskiem izmaksu datiem, kas ir atbilstoši CFLA nolīgumā noteiktai kārtībai iesniegti un CFLA pārbaudīti un apstiprināti maksājumu pieprasījumos.  Izmaiņas ļaus ietaupīt administratīvos izdevumus, attiecinot 4.2.1.1. pasākuma finanšu instrumentu vadības izmaksas:  1) sabiedrībai “Altum” maksājumu pieprasījumos CFLA, neuzskaitot visus ar finanšu instrumentu vadību saistīto izdevumu rēķinus un šo rēķinu proporcionālās daļas, sadalījumā pa finanšu instrumentiem, kas nereti ir dažu desmitu centu apmērā un rada noapaļošanas problēmas;  2) CFLA, īstenojot kontroli, neveicot rēķinu un to sadalījuma pa finanšu instrumentiem pārbaudi.  Vadības maksu metode tiks piemērota no 2021.gada 1.janvāra.  Arī pēc Noteikumu projekta pieņemšanas, piemērojot vadības maksu, sabiedrības “Altum” vadības maksas tiks noteiktas ievērojot Komisijas 2014. gada 3. marta Deleģētās regulas (ES) Nr. 480/2014, ar kuru papildina Eiropas Parlamenta un Padomes Regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu (turpmāk – regula Nr. 480/2014) 13. pantā noteikto kārtību un robežvērtības. Nosacījuma izpildi kontrolēs CFLA, pārbaudot iesniegtos maksājumu pieprasījumus. Vadības maksas piemērošana vadības izdevumu attiecināšanai tiks paredzēta Finansēšanas nolīgumā par 4.2.1.1.pasākuma finanšu instrumentu īstenošanu starp CFLA un sabiedrību “Altum”.  Pēc pārejas uz jauno kārtību sabiedrība “Altum” iesniegs CFLA maksājumu pieprasījumus nedetalizējot tajos visus ar finanšu instrumentu vadību saistīto izdevumu rēķinus un šo rēķinu proporcionālās daļas sadalījumā pa finanšu instrumentiem, bet norādot vadības maksas apmēru, saskaņā ar likmēm, par kurām, pamatojoties uz vēsturiskiem datiem 4.2.1.1.pasākuma īstenošanā, tiks panākta savstarpējā vienošanās ar CFLA, bet kas nepārsniedz regulas Nr. 480/2014 13. pantā noteiktās likmes. Sabiedrībai “Altum” CFLA iesniedzamajos maksājumu pieprasījumos neiekļaujot informāciju par rēķiniem tiks ietaupīti Altum un CFLA administratīvie resursi. Vienlaikus arī jaunās pieejas pamatā ir aprēķins un dati, kas pamato izmaksu procentuālo apjomu, kas tiek noformēts kā finanšu nolīguma pielikums.   1. **Papildināt noteikumus ar nosacījumu par “Altum” aizdevumu finansēšanu.**   Ministru kabineta noteikumu grozījumu projekts paredz, ka valsts budžeta un ERAF finansējums nepārsniedz 50% no kopējiem sabiedrības “Altum” sniegtajiem aizdevumiem daudzdzīvokļu māju energoefektivitātes uzlabošanai šis atbalsta programmas ietvaros. Šobrīd Altum ir izveidojusi nodalītu finanšu bloku daudzdzīvokļu māju energoefektivitātes uzlabošanas aizdevumu sniegšanai. Šos aizdevumus finansē 70% apmērā no sabiedrības Altum pašu vai piesaistītā finansējuma un 30% no valsts budžeta un ERAF finansējuma. Lai vienkāršotu aizdevumu komponentes administrēšanu atbalsta programmas noslēgšanas etapā, sabiedrība “Altum” papildus nodalīs atsevišķu finanšu bloku aizdevumu sniegšanai 100% apmērā no valsts budžeta un ERAF finansējumu aizdevumu sniegšanai. Sabiedrība “Altum” nodrošinās, ka kopējais valsts budžeta un ERAF finansējums no visiem sabiedrības “Altum” izsniegtajiem aizdevumiem šīs programmas ietvaros nepārsniedz 50%.  Tiks sagatavots programmas ietekmes, risku un sagaidāmo zaudējumu, finansiālo rezultātu un programmas īstenošanas izmaksu izvērtējums, t.sk., pamatojums par vadības izmaksām finanšu instrumentu griezumā. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija un Altum. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Dzīvokļu īpašnieki un to pilnvarotās personas. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neparedz ietekmi uz administratīvo slogu. |
| 3. | Administratīvo izmaksu monetārs novērtējums | Noteikumu projekts neparedz ietekmi uz administratīvo slogu un izmaksām. |
| 4. | Atbilstības izmaksu monetārs novērtējums | Noteikumu projekts neparedz ietekmi uz atbilstības izmaksām. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | * Eiropas Parlamenta un Padomes 2013. gada 17. decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes regulu (EK) Nr. 1083/2006 (turpmāk – regula Nr. 1303/2013); * Komisijas 2013. gada 18. decembra Regulas (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk – regula Nr. 1407/2013); * Komisijas 2014. gada 3. marta Deleģētā regula (ES) Nr. 480/2014, ar kuru papildina Eiropas Parlamenta un Padomes Regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu (turpmāk – regula Nr. 480/2014). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |  |  |  |
| --- | --- | --- | --- |
| **1. tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Ar Noteikumu projektu tiek ieviesta šāda Eiropas Savienības tiesību aktu prasības:   1. regula Nr. 1303/2013; 2. regula Nr. 1407/2013; 3. regula Nr. 480/2014. | | |
| A | B | C | D |
| Regulas Nr. 480/2014 13. panta 2. un 3. punkts | Noteikumu projekta 4. punkts | *Ieviests pilnībā* | *Neparedz stingrākas prasības* |
| Regulas Nr. 480/2014 13. pants | Noteikumu projekta 5. punkts | *Ieviests pilnībā* | *Neparedz stingrākas prasības* |
| Regulas Nr. 480/2014 13. panta 3. punkts | Noteikumu projekta 5. punkts | *Ieviests pilnībā* | *Neparedz stingrākas prasības* |
| Regulas Nr. 1303/2013 44. un 45. pants | Noteikumu projekta 6. punkts | *Ieviests pilnībā* | *Neparedz stingrākas prasības* |
| Komisijas regulas Nr. 1303/2013 2. panta 36. punkts | Noteikumu projekta 12.punkts | *Ieviests pilnībā* | *Neparedz stingrākas prasības* |
| Vispārīga atsauce uz Komisijas regulu 1407/2013 | Noteikuma projekta 14.punkts | *Ieviests pilnībā* | *Neparedz stingrākas prasības* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. | | |
| Cita informācija | Nav. | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts konceptuāli izdiskutēts ar Latvijas Finanšu nozares asociāciju. |
| 2. | Sabiedrības līdzdalība projekta izstrādē |  |
| 3. | Sabiedrības līdzdalības rezultāti | Sabiedrības līdzdalības rezultātā tika saņemti atzinumi no Latvijas Finanšu nozares asociācijas. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekta izpildi nodrošinās Ekonomikas ministrija un Altum. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde tiks nodrošināta Altum esošo funkciju ietvaros, nav nepieciešams izveidot jaunas institūcijas, likvidēt esošas institūcijas vai veikt reorganizāciju.  Noteikumu projekta izpilde tiks organizēta esošo cilvēkresursu ietvaros. |
| 3. | Cita informācija | Nav |

Ekonomikas ministrs J. Vitenbergs

Vīza: Valsts sekretārs E.Valantis

1. https://www.altum.lv/files/dme\_korekciju\_cenradis.pdf [↑](#footnote-ref-1)